पंजाब के मुख्यमंत्री कैप्टन अमरिंदर सिंह जिन्होंने कोविड महामारी के कारण कुछ सप्ताह पहले केंद्र को यह प्रस्ताव दिया था ने इस अनुमोदन का स्वागत करते हुए कहा कि यह विषाणु विज्ञान केंद्र विषाणु विज्ञान के क्षेत्र में अनुसंधान को बढ़ावा देने के लिए एक मील का पत्थर साबित होगा। इससे भारत को भविष्य के लिए तैयार रहने में मदद मिलेगी और साथ ही भविष्य में जल्द से जल्द वायरस का पता लगाकर उसके लिए आवश्यक निवारक के कदम उठाने में भी मदद मिलेगी।